
PROJEKTS uz 29.07.2026.

vēlamais datums izskatīšanai: [AK] 12.08.2026.
domē: 27.08.2026.
sagatavotājs un ziņotājs: Guna Cielava

	LĒMUMS	
Ādažos, Ādažu novadā
				
2026. gada 27. augustā					Nr.«DOKREGNUMURS»	


Par ceļa servitūta nodibināšanu pašvaldības īpašumā “Silu pļava”, Eimuros

[bookmark: _Hlk126046651]Ādažu novada pašvaldības dome izskatīja [..] (turpmāk – Iesniedzējs) 23.07.2026. iesniegumu (reģ. Nr. ĀNP/1-11-1/26/4366) ar lūgumu nodibināt ceļa servitūtu ceļa daļai, kas atrodas uz pašvaldībai piederoša nekustamā īpašuma “Silu pļava” sastāvā esošās zemes vienības ar kadastra apzīmējumu 8052 009 0120 un nodrošina piekļuvi nekustamā īpašuma “Sili” sastāvā esošajai zemes vienībai ar kadastra apzīmējumu 8052 009 0092.
Izvērtējot pašvaldības rīcībā esošo informāciju un ar lietu saistītos apstākļus, tika konstatēts:
1. Saskaņā ar ierakstiem Rīgas rajona tiesas Carnikavas pagasta zemesgrāmatas nodalījumā Nr. 100000566701:
1.1. [bookmark: _Hlk126046690][bookmark: _Hlk125965702] Nekustamā īpašuma “Silu pļava”, kadastra numurs 8052 009 0120, sastāvā esošā zemes vienība (platība 1,26 ha), kadastra apzīmējums 8052 009 0120, pieder pašvaldībai,
1.2.  Zemes vienības ar kadastra apzīmējumu 8052 009 0120 teritorijā ir nodibināts ceļa servitūts 0,1546 ha platībā (ceļa platums 6 m, garums 267 m) par labu nekustamam īpašumam "Vējrozes", Eimuri, Carnikavas pag., Ādažu nov., Carnikavas pagasta zemesgrāmatas nodalījuma Nr.100000631651. Pamats: 09.03.2023. līgums Nr. JUR 2023-03/282 par reālservitūta nodibināšanu.
2. Ar ceļa servitūtu jau apgrūtinātā pašvaldībai piederošā īpašuma “Silu pļava” sastāvā esošās zemes vienības ar kadastra apzīmējumu 8052 009 0120 teritorijas daļa pilnībā sakrīt ar ceļa posmu, kas faktiski jau nodrošina piekļuvi nekustamā īpašuma “Sili” sastāvā esošajai zemes vienībai ar kadastra apzīmējumu 8052 009 0092. Līdz ar to Iesniedzēja ierosinājumam atbilstoša ceļa servitūta nodibināšana faktiski nerada pašvaldības īpašuma zemes teritorijas papildu apgrūtinājumu, jo jaundibināmā ceļa servitūta teritorija daļēji pārklājas ar jau iepriekš nodibināta ceļa servitūta teritoriju par labu nekustamam īpašumam "Vējrozes" Carnikavas pagasta Eimuros.  
3. [bookmark: _Hlk96092074]Zemes pārvaldības likuma 7. panta pirmā daļa nosaka, ka visiem jaunveidojamiem zemes gabaliem, izņemot starpgabalus, nodrošina piekļuvi no pašvaldības ceļa vai ielas vai piekļuvi no valsts autoceļa atbilstoši normatīvajiem aktiem par ceļu pievienošanu valsts autoceļiem. Ja tas nav iespējams, piekļuvi nodrošina pa servitūta ceļu vai pa projektētu servitūta ceļu pēc servitūta nodibināšanas.
4. Likuma “Par autoceļiem” 6.1 panta pirmā daļa nosaka, ka, ja kāda īpašnieka zemes gabalu, kuru viņš ieguvis sakarā ar īpašuma tiesību atjaunošanu vai zemes privatizāciju, pievedceļš nesavieno ar valsts vai pašvaldības ceļu, šādam īpašniekam ir servitūta tiesības lietot braukšanai citos zemes gabalos esošos ceļus vai ierīkot tos no jauna.
5. Lai no pašvaldības ceļa nodrošinātu piekļuvi Iesniedzējam piederošā nekustamā īpašuma “Sili” sastāvā esošajai zemes vienībai, kadastra apzīmējums 8052 009 0092, atrašanās vieta - Eimuri, Carnikavas pag., Ādažu nov. (turpmāk - Valdošais īpašums), nepieciešams Civillikumā noteiktā kārtībā ar līgumu nodibināt ceļa servitūtu pašvaldības īpašuma “Silu pļava” sastāvā esošajā zemes vienībā ar kadastra apzīmējumu 8052 009 0120 (turpmāk arī – Kalpojošais īpašums) par labu Valdošajam īpašumam. 
6. Kalpojošais īpašums atrodas Lauksaimniecības teritorijā (L) atbilstoši pašvaldības teritorijas plānojuma funkcionālā zonējuma kartē noteiktajam.
7. Iesniedzēja īpašuma tiesība uz Valdošo īpašumu - zemi 4,22 ha platībā, nostiprināta Rīgas rajona tiesas Carnikavas pagasta zemesgrāmatas nodalījumā Nr. 100000136227. 
8. Civillikums nosaka:
8.1. 1156. panta 3. punkts - ar ceļa servitūtu var piešķirt tiesību uz braucamo ceļu;
8.2. 1231. pants - servitūtus cita starpā nodibina ar līgumu;
8.3. [bookmark: p1232][bookmark: p-41426]1232. pants - tikai īpašnieks ar līgumu var iegūt nekustamam īpašumam par labu servitūtu vai arī viņu ar to apgrūtināt;
8.4. 1235. pants - no servitūta izrietošā lietu tiesība ir nodibināta un spēkā abām pusēm, t.i. valdošā un kalpojošā nekustamā īpašuma īpašniekiem, tikai pēc servitūta ierakstīšanas zemesgrāmatās; līdz tam laikam viņu starpā pastāv vienīgi personiska saistība, kuras ierakstīšanu zemesgrāmatās var tomēr prasīt katra puse, ja vien izpildīti visi citi servitūtam nepieciešamie noteikumi;
8.5. 1151. pants  - ja servitūta izlietošanai vajadzīgs uzturēt un izlabot kalpojošo lietu, tad tas jādara servitūta izlietotājam.
9. Saskaņā ar Civillikuma 1151. pantā noteikto, Iesniedzējam būs jānodrošina ceļa servitūta teritorijas uzturēšana, t.sk., sniega tīrīšana.
Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Zemes pārvaldības likuma 7. panta pirmo daļu, likuma “Par autoceļiem” 6.1 panta pirmo daļu, Civillikuma 1156. panta 3. punktu, 1151., 1231., 1232. un 1235. pantu, kā arī domes Attīstības komitejas 12.08.2026. atzinumu, Ādažu novada pašvaldības dome
NOLEMJ:
1. Slēgt reālservitūta līgumu ar nekustamā īpašuma “Sili”, kadastra numurs 8052 009 0092, īpašnieku [..] par ceļa servitūta nodibināšanu Ādažu novada pašvaldībai piederošā nekustamā īpašuma “Silu pļava”, kadastra numurs 8052 009 0120, sastāvā esošajā zemes vienībā, kadastra apzīmējums 8052 009 0120, par labu nekustamā īpašuma “Sili”, kadastra numurs 8052 009 0092, sastāvā esošajai zemes vienībai, kadastra apzīmējums 8052 009 0092, atrašanās vieta - Eimuri, Carnikavas pag., Ādažu nov., saskaņā ar grafisko pielikumu (skat. pielikums).
1. [bookmark: _Hlk126047205]Noteikt ceļa servitūtu raksturojošus lielumus: ceļa platums 6 m, ceļa garums 149 m, zemes platība, uz kuru nodibināma servitūta tiesība, 920 m2.
1. Pašvaldības Centrālās pārvaldes Juridiskajai un iepirkumu nodaļai 30 dienu laikā no šī lēmuma pieņemšanas sagatavot parakstīšanai 1. punktā noteiktā līguma projektu. 
1. Pašvaldības domes priekšsēdētājam parakstīt 1. punktā noteikto līgumu.
1. Pašvaldības Centrālās pārvaldes Nekustamā īpašuma nodaļai nodrošināt servitūta reģistrēšanu Rīgas rajona tiesā (zemesgrāmatā).
1. Noteikt, ka visus ar ceļa servitūta reģistrāciju valsts informācijas sistēmās saistītos izdevumus apmaksā  [..].
1. Atbildīgais par lēmuma izpildes kontroli – pašvaldības izpilddirektora vietniece.



Pašvaldības domes priekšsēdētājs						G. Miglāns 


ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Izsniegt norakstus:

Cielava 27343916



2

image1.png
ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




